**Aduceri aminte**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aduceri aminte

...

N-am pierdut niciodată visul cu tine

Deși fără tine am trăit ca-ntr-un vis,

Lacrimi de-au fost, dureri și suspine

Le-am trăit fără tine, cum mi-a fost scris!

...

Să fim împreună ne-a fost interzis,

Din templele noastre rămas-au ruine,

Doar suferința de ieri ne-a permis

Ne fie de noi restul zilelor, pline!

...

Anii ne-or trece, rând pe rând în șirag

Acum așteptăm cu iarna noastră în prag

Să se apropie-ncet, să putem auzi

...

Iubirea cea veche, cu glas de copii

Din aduceri aminte, ne colinde cu drag

Oricâte ierni peste noi vor veni!